Καλύπτει συστήματα ραδιοεπικοινωνιών που επιτρέπουν σε άτομα με προβλήματα ακοής να αυξάνουν την ακουστική τους ικανότητα.
Μεταξύ των τυπικών εγκαταστάσεων συστημάτων περιλαμβάνονται ένας ή περισσότεροι ραδιοπομποί και ένας ή περισσότεροι ραδιοδέκτες.
Συσκευές υψηλού χρόνου λειτουργίας ανά κύκλο/συνεχούς μετάδοσης
Καλύπτει ραδιοσυσκευές που βασίζονται σε μεταδόσεις μικρού χρόνου αναμονής και υψηλού χρόνου λειτουργίας ανά κύκλο.
Οι συσκευές αυτές χρησιμοποιούνται συνήθως για ασύρματα συστήματα ακουστικής και πολυμεσικής μετάδοσης συνεχούς ροής που χρησιμοποιούνται για συνδυασμένες ακουστικές/βίντεο μεταδόσεις και ακουστικά/βίντεο σήματα συγχρονισμού, κινητά τηλέφωνα, ψυχαγωγικά συστήματα αυτοκινήτου ή κατ’ οίκον, ασύρματα μικρόφωνα, ασύρματα ηχεία, ασύρματα ακουστικά, ραδιοσυσκευές που φέρει ένα πρόσωπο, βοηθητικές συσκευές ακοής, παρακολούθηση με ακουστικό στο αυτί, ασύρματα μικρόφωνα για χρήση σε συναυλίες ή άλλες σκηνικές παραγωγές, και αναλογικούς πομπούς FM χαμηλής ισχύος.
Επαγωγικές συσκευές
Καλύπτει ραδιοσυσκευές που χρησιμοποιούν μαγνητικά πεδία με συστήματα επαγωγικού βρόχου για επικοινωνίες κοντινού πεδίου και εφαρμογές προσδιορισμού.
Περιλαμβάνονται συνήθως συσκευές για ακινητοποίηση οχημάτων, ταυτοποίηση ζώων, συστήματα συναγερμού, ανίχνευση καλωδίων, διαχείριση αποβλήτων, ταυτοποίηση προσώπων, ασύρματες φωνητικές ζεύξεις, έλεγχο πρόσβασης, αισθητήρες εγγύτητας και μετάλλων, αντικλεπτικά συστήματα, καθώς και αντικλεπτικά συστήματα επαγωγής ραδιοσυχνοτήτων, μεταφορά δεδομένων σε συσκευές παλάμης, αυτόματη ταυτοποίηση ειδών, ασύρματα συστήματα ελέγχου και αυτόματη είσπραξη διοδίων.
Συσκευές χαμηλού χρόνου λειτουργίας ανά κύκλο/υψηλής αξιοπιστίας
Καλύπτει ραδιοσυσκευές που βασίζονται σε χαμηλή συνολική χρησιμοποίηση ραδιοφάσματος και κανόνες πρόσβασης σε ραδιοφάσμα χαμηλού χρόνου λειτουργίας ανά κύκλο για την εξασφάλιση υψηλής αξιοπιστίας πρόσβασης σε ραδιοφάσμα και μεταδόσεων σε μεριζόμενες ζώνες.
Μεταξύ των τυπικών εφαρμογών περιλαμβάνονται συστήματα συναγερμού που χρησιμοποιούν ραδιοεπικοινωνίες για την επισήμανση προειδοποίησης σε απομακρυσμένη θέση και συστήματα συναγερμού τηλεβοήθειας που παρέχουν δυνατότητα αξιόπιστης επικοινωνίας σε άτομα σε κατάσταση κινδύνου.
Συσκευές απόκτησης ιατρικών δεδομένων
Καλύπτει τη μετάδοση μη φωνητικών δεδομένων προς και από μη εμφυτεύσιμα ιατρικά βοηθήματα για την παρακολούθηση, τη διάγνωση και τη θεραπεία ασθενών σε εγκαταστάσεις υγειονομικής περίθαλψης ή στο σπίτι τους, σύμφωνα με οδηγίες από δεόντως εξουσιοδοτημένους επαγγελματίες του τομέα της υγείας.
Συσκευές PMR446
Καλύπτει φορητό εξοπλισμό (χωρίς βασικό σταθμό ή χρήση επαναλήπτη) που μεταφέρεται από άτομο ή το οποία ελέγχεται χειροκίνητα, ο οποίος χρησιμοποιεί ενσωματωμένες κεραίες μόνο για τη μεγιστοποίηση του μερισμού και την ελαχιστοποίηση των παρεμβολών.
Ο τρόπος λειτουργίας του εξοπλισμού PMR 446 είναι μικρής εμβέλειας, από χρήστη σε χρήστη, και δεν χρησιμοποιείται ως τμήμα υποδομής δικτύου ή ως αναμεταδότης.
Συσκευές ραδιοπροσδιορισμού
Καλύπτει ραδιοσυσκευές προσδιορισμού θέσης, ταχύτητας ή/και λοιπών χαρακτηριστικών ενός αντικειμένου, ή για απόκτηση πληροφοριών συναφών με αυτές τις παραμέτρους.
Με τον εξοπλισμό ραδιοπροσδιορισμού εν γένει πραγματοποιούνται μετρήσεις για τη συλλογή πληροφοριών για τα εν λόγω χαρακτηριστικά.
Από τις συσκευές ραδιοπροσδιορισμού αποκλείεται κάθε είδους διασημειακή ή σημειο-πολυσημειακή ραδιοεπικοινωνία.
Συσκευές Ραδιοσυχνικής Αναγνώρισης (RFID)
Καλύπτει συστήματα ραδιοεπικοινωνιών βάσει ετικέτας/ερωτηματοθέτη, που αποτελούνται από i) ραδιοσυσκευές (ετικέτες) προσαρτημένες σε έμψυχα ή άψυχα είδη και ii) μονάδες πομπού/δέκτη (ερωτηματοθέτες) που ενεργοποιούν τις ετικέτες και λαμβάνουν τα δεδομένα απόκρισης.
Μεταξύ των τυπικών εφαρμογών περιλαμβάνονται η ανίχνευση και ταυτοποίηση αντικειμένων, για παράδειγμα για σκοπούς ηλεκτρονικής επιτήρησης αντικειμένων (EAS), και η συλλογή και διαβίβαση δεδομένων σχετικά με τα αντικείμενα στα οποία έχουν προσαρτηθεί ετικέτες και τα οποία μπορεί να είναι είτε χωρίς μπαταρία, είτε επικουρούμενα, είτε λειτουργούντα με μπαταρία.
Οι απαντήσεις από μια ετικέτα επικυρώνονται από τον ερωτηματοθέτη της και διαβιβάζονται στο οικείο κύριο σύστημα.
Επίσημη Εφημερίδα της Ευρωπαϊκής Ένωσης
Βοηθητικές συσκευές ακοής (ALD)
EL
Καλύπτει το ραδιοεπικοινωνιακό μέρος των ενεργών εμφυτεύσιμων ιατρικών βοηθημάτων που πρόκειται να εισαχθούν, πλήρως ή εν μέρει, με χειρουργική ή άλλη ιατρική τεχνική στο ανθρώπινο σώμα ή στο σώμα ζώου και, κατά περίπτωση, τα περιφερειακά τους.
Τα ενεργά εμφυτεύσιμα ιατρικά βοηθήματα ορίζονται στην οδηγία 90/385/ΕΟΚ του Συμβουλίου (1).
L 29/20
Ενεργά εμφυτεύσιμα ιατρικά βοηθήματα
10.2.2022